Vint reykali rul mexanizmi

|
Vint reykali rul mexanizmi
|
bet | 109/162 | Sana | 12.10.2024 | Hajmi | 5,07 Mb. | | #274795 |
Bog'liq B C toifa tuzil OMT Elmuratov XVint reykali rul mexanizmi. Vint reykali rul mexanizmi boshqariluvchi o‘qga 25kN dan ortiq og‘irlik tushadigan avtomobillarda kuchaytirgichsiz va 40kN og‘irlik tushadigan avtomobillarda kuchaytirgich bilan qo‘llash tavsiya etiladi.
Bunday rul mexanizmlari, hozirgi zamonaviy dvigatel oldinda joylashgan, old o‘q yetaklovchi va boshqariluvchi bo‘lgan yengil avtomobillar Tiko, Matiz va Neksiyalarda qo‘llaniladi. llanilmoqda.
Rul yuritmasi, rul mexanizmida oshirilgan kuchni soshka orqali qabul qilib, boshqariluvchi g‘ildiraklarning sapfalariga uzatadi va boshqariluvchi g‘ildiraklarni buradi (66-rasm). Rul yuritmasi, berilgan eng kichik burilish radiusi bo‘yicha burilishini, ichki va tashqi boshqariluvchi g‘ildiraklarni har xil burchakka burilishini va soshka vali bilan burish sapfalari orasida kerakli uzatish sonini bo‘lishini ta’minlashi lozim.
Rul yuritmasi tortqi va richaglardan tashkil topgan bo‘lib, rul trapetsiya shaklini hosil qiladi. Rul yuritmasi detallari, bir-biri bilan shunday bog‘langanki, boshqariluvchi g‘ildiraklarni burganda richag va tortqilar bir-biriga nisbatan birikmalarda turli tomonga yengil burila olishi, shuningdek, o‘z birikmalaridan zarur miqdordagi kuchni uzata olishi lozim. Shuning uchun rul yuritmasining tortqilari bir-biri bilan sharnirlar orqali bog‘langan bo‘lishi kerak.
Hozirgi paytda o‘rtacha vaznli o‘tag‘on hamda o‘rta va og‘ir vaznli yuk avtomobillari, shuningdek, avtobuslarning rul yuritmalarida kuchaytirgich ishlatiladi.
Kuchaytirgich - g‘ildiraklarni burishga sarflanadigan kuchni kamaytiradi, natijada avtomobilning boshqarilishini osonlash -tirib, yengil va qulay burilishni ta’minlaydi. Kuchaytirgich avtomobil notekis yo‘ldan yurganda, rul chambaragiga ta’sir etadigan turtkini yumshatadi va avtomobilni katta tezlikda uning harakatlanish xavfsizligini oshiradi.
Masalan, boshqariluvchi g‘ildiraklardan biri shikastlansa, avtomobilni to‘g‘ri chiziqli harakatini va turg‘un holatini saqlab qolishga imkon yaratadi.
Rul yuritmasi.
Shuning uchun hozirgi paytda tezyurar yengil avtomobillarning (Neksiya) rul boshqarmasi ham kuchaytirgich bilan jihozlangan. Kuchaytirgichlar boshqarish jarayonida to‘la kuzatish qobiliyatiga ega bo‘lishi (ya’ni, yo‘naltiruvchi g‘ildirakning burilishi, haydovchi tomonidan rul chambaragining burilishiga to‘la mos kelishi), avtomobilni to‘g‘ri chiziqli harakati paytida g‘ildirakning to‘siqqa uchrab majburan burilishida o‘z-o‘zidan ishga tushmasligi, biror sabablar bilan shikastlanib ishdan chiqmasligi, avtomobilning boshqarilishiga xalaqit bermasligi, yuqori sezgirlikka ega bo‘lib, juda ham qisqa vaqt ichida tizimning ishga solinishini ta’minlashi kerak
Kuchaytirgich qo‘yidagi asosiy qismlardan tashkil topgan:
a) ta’minlash manbai-gidronasos yoki kompressor;
b)taqsimlagich;
v)gidrotsilindr.
67-rasm. Rul gidrokuchaytirgichi.
1-nasos; 2-tarqislagich korpusi; 3-rul mexanizmi; 4-rul soshka; 5-bog‘lovchi trubka; 6-bachok.
Kuchaytirgichlarni harakatga keltiradigan yuritma gidravlik va pnevmatik bo‘lishi mumkin.
Kuchaytirgich qismlarining bir-biriga nisbatan joylashuvi to‘rt xil bo‘lishi mumkin:
* kuchaytirgichning hamma qismlari bir joyda joylashgan (ta’minlash manbaidan tashqari);
* rul mexinizmi alohida. Taqsimlagich va gidrotsilindr bir agregatda joylashgan;
* rul mexanizmi va taqsimlagich bir agregatda gidrotsilindr ayrim joylashgan;
* hamma qismlari (rul mexanizmi, taqsimlagich, gidrotsilindr) ayrim joylashgan.
|
| |